CELEX: 62017CN0611
Language: hr
Date: 2017-10-23 00:00:00
Title: Predmet C-611/17: Tužba podnesena 23. listopada 2017. – Talijanska Republika protiv Vijeća Europske unije

11.12.2017   
            
            
               HR
            
            
               Službeni list Europske unije
            
            
               C 424/26
            
         Tužba podnesena 23. listopada 2017. – Talijanska Republika protiv Vijeća Europske unije
   (Predmet C-611/17)
   (2017/C 424/38)
   Jezik postupka: talijanski
   
      Stranke
   
   
      Tužitelj: Talijanska Republika (zastupnici: G. Palmieri, agent, P. Gentili, avvocato dello Stato)
   
      Tuženik: Vijeće Europske unije
   
      Tužbeni zahtjev
   
   
               —
            
            
               Poništiti Uredbu Vijeća (EU) 2017/1398 od 25. srpnja 2017. o izmjeni Uredbe (EU) 2017/127 u pogledu određenih ribolovnih mogućnosti, objavljenu u Službenom listu Europske unije od 29. srpnja 2017., broj L 199, posebno članak 1. točku 2. u kojemu se mijenja Prilog I.D Uredbi (EU) 2017/127, u cijelosti točku 3. priloga pobijanoj uredbi (koja sadržava izmjenu Priloga I.D Uredbi (EU) 2017/127) te u cijelosti uvodne izjave 9., 10., 11. i 12.
            
         
               —
            
            
               Naložiti Vijeću Europske unije snošenje troškova postupka.
            
         
      Tužbeni razlozi i glavni argumenti
   
   
      
         Prvi tužbeni razlog: povreda članka 1. Odluke Vijeća 86/238/EEZ od 9. lipnja 1986. o pristupanju Unije Međunarodnoj konvenciji za očuvanje atlantskih tuna
      
   
   Nije postojala obveza prenošenja odluke ICCAT-a o ribolovnim kvotama za igluna.
   
      
         Drugi tužbeni razlog: nepostojanje obrazloženja (članak 296 stavak 2. UFEU-a)
      
   
   U svakom slučaju ta odluka nije obrazložena.
   
      
         Treći tužbeni razlog: povreda članka 17. UEU-a i članka 16. Uredbe 1380/2013
      
   
   Odluka je protivna načelu relativne stabilnosti i interesima Unije.
   
      
         Četvrti tužbeni razlog: povreda načela zabrane retroaktivnosti, pravne sigurnosti i legitimnih očekivanja
      
   
   U svakom slučaju, odluka se nije mogla primijeniti na tekuću ribolovnu aktivnost.
   
      
         Peti tužbeni razlog: nepostojanje obrazloženja (povreda članka 296. stavka 2. UFEU-a)
      
   
   Nedostaje obrazloženje odluke u dijelu u kojemu se prihvaća četverogodišnje razdoblje 2012.-2015. kao referentno razdoblje za raspodjelu udjela TAC-a između država članica.
   
      
         Šesti tužbeni razlog: povreda načela proporcionalnosti (članak 5. UEU-a) i pogrešno utvrđeno činjenično stanje
      
   
   Isključenje iz referentnog razdoblja godine 2010. i 2011. pretjerano je i pogrešno u odnosu na cilj da se u podatke o ulovu uključi samo zakonit ulov.
   
      
         Sedmi tužbeni razlog: povreda članka 258. i 260. UFEU-a i nenadležnost
      
   
   Vijeće nije bilo nadležno za izricanje sankcije Italiji zbog korištenja lebdećih (plovećih) mreža.
   
      
         Osmi tužbeni razlog: povreda načela dobre uprave (članak 41. Povelje Europske unije o temeljnim pravima) i članka 16. Uredbe 1380/2013
      
   
   Usvajanje referentnog razdoblja 2012.-2015. negativno je utjecalo na Italiju time što se ograničilo njene ribolovne kapacitete protivno načelu relativne stabilnosti, a da pritom nije provedena odgovarajuća istraga.
   
      
         Deveti tužbeni razlog: povreda načela nediskriminacije (članak 18. UFEU-a)
      
   
   To ograničenje neopravdano diskriminira talijanske ribare.
   
      
         Deseti tužbeni razlog: povreda načela zabrane retroaktivnosti, pravne sigurnosti i legitimnih očekivanja
      
   
   U svakom slučaju, ograničenje se nije moglo primijeniti na tekuću ribolovnu aktivnost.